Koordinatės: 54°55′37″ š. pl. 23°57′29″ r. ilg.﻿ / ﻿54.92694°š. pl. 23.95806°r. ilg.﻿ / 54.92694; 23.95806

|  |
| --- |
| **Vytauto Didžiojo universiteto „Rasos" gimnazija** |
| Vytauto Didžiojo universiteto „Rasos" gimnazija herbasVytauto Didžiojo universiteto „Rasos" gimnazija herbas |
| Vytauto Didžiojo universiteto „Rasos" gimnazija |
| **Adresas** | P. Lukšio g. 40, Kaunas |
| **Direktorius(-ė)** | Artūras Sakalauskas |
| **Mokinių skaičius** | 940 |
| **Įkūrimo data** | 1979 m. birželio 19 d. |
| **Uždarymo data** | {{{uzdarimo data}}} |
| **Išleista laidų** | 32 |
| **Pedagogų skaičius** | 65 |

Gimnazija iki renovacijos
**VšĮ Vytauto Didžiojo universiteto „Rasos" gimnazija** – dieninė, keturmetė savarankiško mokymosi bendrojo lavinimo mokykla Kaune, P. Lukšio g. 40, vykdanti pagrindinio, vidurinio ir papildomo ugdymo programas. Įstaigos kodas 190138557. Steigėjai Kauno miesto savivaldybės taryba ir Vytauto Didžiojo universitetas.

Istorija
--------

1979 m. Kalniečių mikrorajone įkurta 41-oji vidurinė mokykla, kurioje mokėsi 649 1-9 klasių mokiniai. 1987 m. prie mokyklos pastatyta skulptūra „Pelėdos" (projekto autorė I. Danytė), kuri tapo gimnazijos simboliu. 1988 m. mokykla pasirinko humanitarinį etnokultūros profilį, į mokymo planus įtraukta etnokultūra, etika, estetika, filosofija, choreografija, psichologija. 1989 m. mokyklos veikla grindžiama „Tautinės mokyklos koncepcija". Veikla grindžiama Koncepcijoje numatytais humanizavimo ir demokratizavimo, ugdymo turinio integravimo ir diferencijavimo principais. Pradedama vadovautis naujaisiais „Bendrojo lavinimo vidurinės mokyklos nuostatais". Mokykla pavadinta „Rasos" vardu. Mokyklos konferencijoje išrinkta mokyklos taryba, kurią lygiomis dalimis sudaro mokiniai, jų tėvų ir mokytojai.

1990 m. pradedamas profiliuotas mokymas, dar tvirčiau remiamasi Koncepcija, veikla kreipiama nepriklausomos Lietuvos piliečio, vientisos asmenybės, kurioje harmoningai derintųsi valia, intelektas ir jausmai, ugdymo linkme.
Bendruomenės konferencijoje patvirtinti mokyklos herbas (A. Rutkauskas) ir himnas (P. Andrulis). Mokykla įsigijo pirmuosius kompiuterius. 1991 m. bendruomenė planuoja siekti gimnazijos statuso. Ugdymo procesą grindžia mokinio dvasinės, psichinės ir fizinės prigimties vystymu ir individualybės plėtote, Asmenybės nuolatiniu tobulinimu. 1992 m. įkurtos trys pirmosios gimnazijos klasės (2 humanitarinės, 1 realinė). Mokiniai priimami konkurso tvarka. 1993 m. užsimezga draugystė su Tonsbergo (Norvegija) gimnazija. 1995 m. „Rasos" vidurinei mokyklai suteikiamas gimnazijos statusas, pradedamas leisti gimnazijos laikraštis „Trys pelėdos". 1996 m. mokyklą baigia pirmoji gimnazistų laida – 74 abiturientai, iš jų 11 – su pagyrimu.

1998 m. pradedamas reorganizavimas į keturmetę gimnaziją. Gimnazijos taryba ir steigėjas patvirtina „Rasos gimnazijos nuostatus, kuriuose įtvirtintas bendruomenės siekimas kurti modernią gimnaziją. Gimnazijos humanitarinėse ir realinėse klasėse mokosi Kauno ir jo apylinkių gyventojų vaikai. Pagal individualias mokyklos programas, sustiprintu (tiksliniu) lygiu mokiniai gali mokytis gimtosios kalbos, užsienio kalbų, istorijos, matematikos, informatikos, fizikos, biologijos, chemijos.

2001 m. baigiamas mokyklos reorganizavimas į keturmetę gimnaziją. Išleista 20 abiturientų laidų, iš jų 6 gimnazistų laidos. „Rasos" gimnazistai vis labiau „įsibėgėja" miesto ir respublikos olimpiadose, konkursuose, sportinėse varžybose. 2001 m. birželio 1 d. pasirašyta Vytauto Didžiojo universiteto ir „Rasos" gimnazijos bendros veiklos sutartis. Sustiprėjo gimnazistų mokymosi motyvacija. Plečiasi ryšiai su kitomis gimnazijomis. 2002 m. sausio 1 d. gimnazija tampa Vytauto Didžiojo Universiteto Kauno „Rasos" gimnazija.

Direktoriai
-----------

* 1979 m. Feliksas Toleikis
* 1987 m. Povilas Andrulis
* nuo 2009 m. Artūras Sakalauskas

Žymūs mokiniai
--------------

* Saulius Jakimavičius, teisininkas
* Paulius Jankūnas, krepšininkas
* Mantas Kalnietis, krepšininkas
* Jonas Mačiulis, krepšininkas
* Aurimė Rinkevičiūtė, krepšininkė

Nuorodos
--------

* Mokyklos svetainė

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKauno mokyklos |
| --- |
|  |
| Gimnazijos | 
V. Adamkaus · Aušros · J. Basanavičiaus · dailės · S. Dariaus ir S. Girėno · Gedimino · J. Grušo · inžinerijos licėjus · J. Jablonskio · jėzuitų · Jono Pauliaus II · kadetų licėjus · Kovo 11-osios · KTU · LSMU · Maironio · šv. Mato · J. Naujalio · Palemono · Rasos · Rokų · Santaros · Saulės · A. Smetonos · tarptautinė · Varpo · Veršvų · Vyturio |
|  |
| Specializuotos mokyklos | 
Aitvaro · J. Gruodžio konservatorija · specialioji · reabilitacijos centro · Valdorfo |
|  |
| Pagrindinės mokyklos | 
B. Brazdžionio · P. Daunio · jaunimo · kurčiųjų · J. Laužiko · T. Masiulio · Nemuno · A. Stulginskio · klasikinio ugdymo · socializacijos centras · Saulutė · Vaišvydavos · J. ir P. Vileišių |
|  |
| Progimnazijos | 
Atžalyno · S. Daukanto · J. Dobkevičiaus · K. Griniaus · T. Ivanausko · šv. Kazimiero · M. Mažvydo · Milikonių · V. Kudirkos · V. Kuprevičiaus · Pilėnų · Petrašiūnų · Senamiesčio · J. Urbšio · Vaižganto · Žaliakalnio |
|  |
| Pradinės mokyklos | 
V. Bacevičiaus · P. Mašioto · Montesori · Paparčio · Ryto · Suzukio · Šilo · Tirkiliškių · M. Valančiaus · Varpelio |

 |